มีเพศสัมพันธ์กับแฟน ทานยาคุมฉุกเฉินไปค่ะ แล้วหลังจากนั้นประมานอาทิตกว่าๆประจำเดือนก็มาค่ะ มาไวกว่ากำหนด ห่างจากรอบเดิมแค่22วันเอง เป็นประจไเดือนได้7วัน แล้วก็หมดค่ะ แล้วอีก2วันต่อมาก็มีเลือดไหลออกมา มันเกิดอะไรขึ้นคะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา น่าจะเป็นของฮอร์โมนเพศที่ไม่สมดุลจากการที่รับประทานยาคุมกำเนิดแบบฉุกเฉินนะคะแนะนำ รอดูอาการก่อนนะคะ หากยังมีความผิดปกติในรอบเดือนอื่นๆ แนะนำไปพบแพทย์เพื่อตรวจดูอาการอีกทีนะคะ